Остаз актерҙар сафына баҫҡан яҡташымдың бөгөнгө ижады ҡабатланмаҫ балҡышы менән әсир итә. «Бер мәл санаторийҙа» (авторы – Наил Ғәйетбаев) спектаклендә – эш тип янып, үҙ сабыйын бағыу бәхетенән мәхрүм, әммә бөтә ғүмерен балаларға арнаған мәктәп директоры Камилә Мөхтәровна, «Маҡтымһылыу, Әбләй һәм Ҡара юрға» мюзиклында (Таңсулпан Ғарипова) батыр әсәһе – ҡаһарман Баҙыян образдары тамашасыны уйҙар сөңгөлөнә һалып, хистәр ҡойононда уйната.